En mistanke om skadedyr har fået Meny i Hjørring til at lukke dørende, indtil man er sikker på, at der ikke er skadedyr i butikken. Butikken lukkede lørdag aften klokken 18, og et skilt på døren til supermarkedet meddeler kunderne om situationen: Mariam Skovfoged fra Menys kommunikationsafdeling siger til TV2 Nord: - Vi har valgt at lukke butikken på grund af mistanke om skadedyr. Det er selvfølgelig dybt beklageligt, men i samarbejde med Fødevarestyrelsen og vores skadedyrsfirma arbejder vi på højtryk for at kunne åbne butikken hurtigst muligt. Når først fødevarestyrelsen er blevet kontaktet, er der forskellige aspekter, der skal være afklaret, før butikken igen kan åbne for kunderne. Blandt andet derfor kan Mariam Skovfoged ikke komme nærmere ind på, hvornår butikken åbner igen.
På grund af en mistanke om skadedyr har Meny i Hjørring foreløbigt lukket butikken.